Συχνότητες γραμμάτων για χρήση στο πνευματικό παιχνίδι Σκραμπλ (Scrabble)


Σκοπός της παρούσας έρευνας είναι να προτείνει διορθώσεις στην κατανομή των γραμμάτων, αλλά και στην αριθμητική αξία τους, για χρήση στο Scrabble.
Αιτία σύνταξής της ήταν η δυσαναλογία που υπάρχει στον αριθμό ορισμένων γραμμάτων  σε σχέση με την εμφάνισή τους στη γλώσσα μας (λ.χ. υπερβολικός αριθμός Η), η οποία καθίσταται σαφής σε όποιον παίζει το παιχνίδι συστηματικά. Αυτή η δυσαναλογία προέκυψε πιθανότατα, όταν κατά τον αρχικό σχεδιασμό του παιχνιδιού στην ελληνική γλώσσα, χρησιμοποιήθηκαν κείμενα ή υπάρχουσες μελέτες που βασίζονταν σε κείμενα, για τον καθορισμό της συχνότητας των γραμμάτων. Η επιλογή  όμως αυτή έχει σημαντικά τρωτά σημεία, διότι
-έλαβε υπ’ όψιν πολλές όμοιες λέξεις που επαναλαμβάνονται στα κείμενα.
-έλαβε υπ’ όψιν χωρίς διάκριση τις μικρές λέξεις (άρθρα κυρίως), με αποτέλεσμα συγκεκριμένα γράμματα (π.χ. Τ, Η) να εμφανίζονται περισσότερες φορές από τις αληθινές.
Αντιθέτως, μια στατιστική μελέτη για εφαρμογή στο Σκραμπλ θα πρέπει να βασίζεται σε δείγμα -όσο το δυνατόν μεγαλύτερο- από μοναδικές, διάφορες μεταξύ τους λέξεις.

1.Μέθοδος.

Μετρήθηκαν, χρησιμοποιώντας προγράμματα Η/Υ, οι συχνότητες των γραμμάτων στα λήμματα 3 λεξικών που χρησιμοποιούνται στο αγωνιστικό Σκραμπλ :

α. «Λεξικό της Κοινής Νεοελληνικής» Ιδρύματος Μ. Τριανταφυλλίδη, 1998

β. «2γράμματες και 3γράμματες λέξεις Νέων Ελληνικών», Όμιλος Σκραμπλ Καστοριάς, 2006.

γ. «7γράμματες λέξεις Νέων Ελληνικών», Χρ. Τζήμας, Όμιλος Σκραμπλ Καστοριάς,2006

Από το (α) εξαιρέθηκαν τα λήμματα που δεν «παίζουν» στο Σκραμπλ, δηλαδή τα διπλά ξενικά και αυτά που έχουν αρχικό κεφαλαίο. Επίσης, απαλείφθηκαν τα όμοια μεταξύ τους μορφολογικά λήμματα. Τέλος, και επειδή για εφαρμογή στο Σκραμπλ είναι αυτονόητο ότι μας ενδιαφέρει λίστα με μοναδικές –όχι ίδιες μεταξύ τους- λέξεις, αφαιρέθηκαν επίσης οι όμοιες λέξεις με τα (β) και (γ). Τελικό πεδίο: 41.676 λέξεις.
Το (β) περιέχει 524 3γράμματες και 103 2γράμματες λέξεις. Άρα, το σύνολο του πεδίου ήταν 627 λέξεις.

Το (γ) έχει 41.631 λέξεις. 

Συνολικό πεδίο: 83.934 λέξεις και σχεδόν 700.000 γράμματα.
Το δείγμα είναι επαρκές και αξιόπιστο. Περιέχει περί τους 60.000 τύπους 2-9 γραμμάτων, δηλαδή περίπου το 20% των λέξεων που παίζονται στο Σκραμπλ
Καθώς από το (α) δεν πάρθηκαν οι κλίσεις, ενώ τα (β) και (γ) εμπεριέχουν κλίσεις, το τελικό συνολικό δείγμα παρουσιάζει ισορροπία: αποτελείται κατά περίπου 50% από διαφορετικές μεταξύ τους λέξεις, μορφολογικά και εννοιολογικά (α) και κατά 50% περίπου από λίστα που περιλαμβάνει κλίσεις (β), (γ).

2.Αποτελέσματα  
Τα αποτελέσματα μέτρησης συχνοτήτων για τα τρία λεξικά φαίνονται στον πίνακα 1. Επίσης, φαίνεται η συνολική κατανομή των γραμμάτων, αθροίζοντας τις επιμέρους συχνότητες.

Στον πίνακα 2 έχουμε για κάθε γράμμα :

-τον υπάρχοντα σήμερα αριθμό στα 102 γράμματα

-τον αναμενόμενο αριθμό στα 102 από την συνολική συχνότητα της μελέτης.

-την διαφορά των δύο παραπάνω.

3. Κατανομή
Τα παρακάτω γράμματα παρουσιάζουν πολύ μικρές διαφορές (κάτω του 0,6) και δεν συνάγεται ότι χρειάζονται διόρθωση ως προς τον αριθμό τους στο σακούλι: Π Ξ Ε Δ Ζ Γ Β Θ Υ Χ Ω Κ Φ Ψ Α.
Γράμματα που πρέπει να μειωθεί ο αριθμός τους:

Το Η , όπως αναμενόταν, παρουσιάζει μεγάλη διαφορά. Με σταθερή συχνότητα στα λεξικά και συνολική 3.3/102, επιβάλλεται η μείωση του κατά  4. Αναλόγως για το Τ, για το οποίο υπολογίζεται μείωση κατά 2. Η συνολική συχνότητα του Ν δείχνει αφαίρεση ενός από το σακούλι, αν και στο λεξικό (β), λόγω προφανώς των γενικών πληθυντικού, «πιάνεται» ο υπάρχων αριθμός των 6

Γράμματα που πρέπει να αυξηθεί ο αριθμός τους:
Αυτά είναι (κατά σειρά προτεραιότητας-διαφοράς):

Σ Ο Μ Ι Λ Ρ.

«Ασυμφωνία» των πηγών υπάρχει για το Ο, το οποίο ενώ παρουσιάζει μεγάλη συχνότητα (11, 7%) στο (α), στο (β) έχει 7,1%. Αυτό συμβαίνει κυρίως λόγω των ουδετέρων και αρσενικών ονομάτων που, ενώ υπάρχουν στο (α), δεν κλίνονται στο δείγμα. Το Σ εμφανίζεται με 1% περισσότερο στο (α), κυρίως λόγω των τελικών σίγμα.
Λαμβάνοντας υπόψη τα παραπάνω, η τελική πρόταση των αλλαγών φαίνεται στον πίνακα 3. 

Η κατανομή φωνηέντων/συμφώνων είναι 49/53 και συμφωνεί απόλυτα με τα αποτελέσματα.
4.Αξίες
Η λογική που ακολουθείται στον ορισμό αξιών των γραμμάτων για το παιχνίδι, είναι ότι όσο μεγαλύτερη η συχνότητα, τόσο μικρότερη η αξία και τούμπαλιν. Στο υπάρχον παιχνίδι, οι ισχύουσες αξίες αντιστοιχούν στο παρακάτω σχήμα:
Αριθμός γραμμάτων
 στο σακούλι.

Αξία.
1  



8-10

2  



4

3



3

4-5
  

 
2

>5



1

Με την ίδια ποσοτική λογική και για δικαιότερο καθορισμό των αξιών, μπορούμε να ορίσουμε τις αξίες, ως εξής:
Συχνότητα

Αξία

Γράμματος/102

<1


10

1 - 1,5

8
1,5 – 2,5

4
2,5-3,5

3
3,5-5,5

2
>5,5

1

Η τελική πρόταση για τις αξίες φαίνεται στον πίνακα 4. Με αυτήν, το άθροισμα των αξιών όλων των γραμμάτων παραμένει αμετάβλητο(206).
Στον πίνακα 5 ανακεφαλαιώνεται η πρόταση των αλλαγών σε κατανομή και αξίες. Οι μεταβολές σημειώνονται σκιασμένες.
Στους πίνακες 6-9 καταγράφεται η πρόταση, σε περίπτωση που γίνει μείωση των γραμμάτων από 102 (+2 μπαλαντέρ) σε 100 (+2).
Η εφαρμογή των παρόντων πρόκειται να επιφέρει τις εξής θετικές διαφοροποιήσεις στο παιχνίδι:

1- Το ατοιχείο της τύχης θα ελαττωθεί στο απολύτως αναγκαίο και αναπόφευκτο, καθώς τα «καλά» και «κακά» γράμματα θα υπάρχουν (και θα τραβιούνται από τους παίκτες) στη σωστή αναλογία. 
2- Θα αυξηθούν οι λέξεις που προκύπτουν σε κάθε κίνηση ως εναλλακτικές επιλογές, διότι το «μίγμα» των γραμμάτων θα είναι πιο ρεαλιστικό. Αυτό θα οδηγήσει σε αύξηση των πόντων (σκορ), καθώς και σε σπανιότερο «κλείσιμο» του ταμπλό.
3-Θα μειωθούν οι φορές που ο παίκτης έχει πολύ «δύσκολα» γράμματα.
4-Ως συνέπεια των παραπάνω, το παιχνίδι θα γίνει αυτόματα πιο ενδιαφέρον και ο παράγων ικανότητα  θα ενδυναμωθεί σε σχέση με τον παράγοντα τύχη. 
Έρευνα, επεξεργασία:
Χρήστος Τζήμας

Ιανουάριος 2008

